《过武侯庙》
宋代·陈古

群雄角逐自驱除，邂逅真龙起畏途。
材并管萧非亚匹，气吞曹马直庸奴。
两朝冠盖尊元老，千载风云屈壮图。
天欲鼎分终割据，可怜忧国竟捐躯。

作者简介：陈古，字与权，泉州晋江（今福建泉州）人（《宋诗纪事小传补正》卷二）。高宗绍兴二年（一一三二）为成都府路转运副使（《建炎以来系年要录》卷五三）。四年，知泸州，充泸南沿边安抚使（同上书卷七九）。九年，为秦凤等路提点刑狱（同上书卷一三○）。